**Broj RKP – a: 11453**

**Matični broj: 03075362 OIB: 80903194137**

**Naziv i adresa obveznika: TOŠ – SEI BERNARDO BENUSSI ROVINJ - ROVIGNO**

**Oznaka razine: 31**

**Šifra djelatnosti, razdjel: 8520**

**Šifra županije/grada/općine: 374**

**BILJEŠKE**

uz financijsko izvješće za razdoblje

od 1. siječnja do 31. prosinca 2020. godine

Talijanska osnovna škola Bernardo Benussi Rovinj – Rovigno posluje u skladu sa Zakonom o odgoju i obrazovanju u osnovnoj i srednjoj školi te Statutom škole. Vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu.

**U Bilješkama uz Izvještaj o prihodima i rashodima, primicima i izdacima** navode se razlozi zbog kojih je došlo do većih odstupanja od ostvarenja u izvještajnom razdoblju prethodne godine.

**I. Bilješke uz PR-RAS**

**1. AOP 049 Pomoći od međunarodnih organizacija**

 Talijanska Unija uplatila je sredstva za dugotrajnu imovinu 50.595,05 kn te 996,09 kn za troškove sportskih natjecanja učenika i putne troškove učitelja. Talijanska Unija donirala je i didaktičku opremu za rad škole u vrijednosti od 8.038,02 kuna.

**2. AOP 063 Pomoći proračunskim korisnicima iz proračuna koji im nije nadležan**

Na ovoj poziciji knjiženi su prihodi u iznosu od 4.238.615,75 kuna

* Državnog proračuna za plaće i ostala primanja zaposlenika u iznosu od 3.905.827,01 kuna, te za informatičku opremu za područnu školu 6.800,00, i za knjige 1.000,00 kn. Te su knjiženi prihodi za nabavu školskih udžbenika u iznosu od 58.352,00 kn.
* Za implementaciju zavičajne nastave 7.000 kuna.
* Općine Bale za plaću učitelja u produženom boravku u PŠ Bale 111.327,71 kuna.
* Grad Pazin za plaću pomoćnika u nastavi 148.309,03 kn.

**3. AOP 074 Prihodi od imovine**

Iznos od 376,40 kunu ostvaren je od kamata na sredstva žiro računa kod Privredne banke Zagreb.

**4. AOP 111 Prihodi po posebnim propisima**

 Na ovoj su poziciji knjižene uplate učenika za školsku kuhinju u iznosu od 257.824,01 kn a razlog smanjenja iznosa u odnosu na prethodnu godinu je novonastala situacija vezana za pandemiju virusom COVID-19.

**5. AOP 124 Prihodi od prodaje proizvoda i robe te pruženih usluga**

 Naplaćena prehrana nastavnika u školskoj kuhinji knjižena je kao prihod od pruženih usluga te iznosi 17.553,00 kn.

**6. AOP 127 Donacije od pravnih i fizičkih osoba izvan općeg proračuna**

 U izvještajnom razdoblju su primljene tekuće donacije od neprofitnih organizacija i fizičkih osoba u iznosu 5.031,49 kuna. Primljene su i kapitalne donacije u iznosu od 9.572,67 kn u knjigama.

**7. AOP 130 Prihodi iz nadležnog proračuna**

 U ovim prihodima sadržani su prihodi iz Proračuna grada Rovinja:

- za troškove škole u iznosu od 388.275,00 kuna

- za produženi boravak škole u iznosu od 466.451,67 kuna

- za Karneval 3.403,26 kuna

- za tiskanje školskog lista i terensku nastavu 7.950,00 kuna

- za Školski odbor u iznosu od 5.982,80 kuna

- za provođenje projekta školske sheme 7.037,25 kuna

- za nabavku dugotrajne imovine u iznosu od 34.807,15 kuna

**8. AOP 149 Rashodi za zaposlene**

 Rashode za zaposlene čine isplaćene plaće i naknade u izvještajnom razdoblju, tj. plaće za razdoblje prosinac 2019. do studenoga 2020. godine. Ovi su rashodi financirani iz proračuna (državnog i gradskog) te plaća jednog učitelja produženog boravka u PŠ Bale, koja se isplaćuje iz sredstava Proračuna općine Bale.

U izvještajnom razdoblju isplaćena je i plaća za pomoćnike u nastavi iz Proračuna Grada Pazina po projektu „Inkluzivne škole 5+“

**9. AOP 155 Ostali rashodi za zaposlene**

 Tijekom izvještajne godine isplaćene su četiri jubilarne nagrade, jedna otpremnina, tri pomoći za bolovanje duže od 90 dana, dar za djecu, regres za godišnji odmor i božićnica i dvije pomoći sve temeljem važećeg kolektivnog ugovora.

**10. AOP 161 Naknade troškova zaposlenima**

 Iskazani su troškovi službenih putovanja te naknade za prijevoz na posao te ukupno iznosi 216.525,00 kuna.

**11. AOP 185 Ostali nespomenuti rashodi poslovanja**

 Ovdje su iskazani troškovi osiguranja te naknada poslodavca zbog nezapošljavanja osobe s invaliditetom. Iskazan je i trošak za naknade članovima predstavničkih i izvršnih tijela.

**12. AOP 341 Rashodi za nabavu nefinancijske imovine**

 U izvještajnom razdoblju nabavljena su dva klima uređaja, jedan ormar za knjižnicu, jedna uredska stolica, tri printera, jedan monitor, program za e račune iz sredstava Grada Rovinj-Rovigno, te su utrošena namjenska sredstva za dva laptopa za područnu školu, te dva computera, jedan printer i još deset stolica za blagavaonu od Ministarstva u iznosu od 23.000,00 kn, . Za školsku knjižnicu kupljene su knjige za lektiru u iznosu od 1.000,00 kn doznačeno od Ministarstva i 58.352,00 kn za školske udžbenike, kupljeno je sedam mandolina od donacija, dok je Cassa di risparmio Cento (IT) i Talijanska Unija donirala je knjige za knjižnicu.

**13. AOP 635 Višak prihoda i primitaka raspoloživ u sljedećem razdoblju**

 U tekućem razdoblju 119.678,51 kuna je za prijenos u narednu godinu.

**II. Bilješke uz BILANCU**

**1. AOP 073 Depoziti, jamčevni polozi i potraživanja od zaposlenih**

 Na ovoj poziciji knjižena su potraživanja od HZZO-a za isplaćena bolovanja na njihov teret u iznosu od 53.300,48 kn.

**2. AOP 164 Kontinuirani rashodi budućih razdoblja**

 U rashode budućih razdoblja knjiženi su obračuni plaća i putni troškovi zaposlenika za prosinac 2020. godine, isplaćeni u siječnju 2021. Iskazani su također i troškovi energenata za prosinac (13. trošak) za koje se sredstva doznačuju iz Proračuna Grada za 2021. godinu.

**3. AOP 180 Ostale tekuće obveze**

 To su obveze prema računu Državne riznice za isplaćena bolovanja na teret HZZO i obveze za primljene predujmove od roditelja za školsku kuhinju (više uplaćeno po uplatnicama).

**4. AOP 239 Višak prihoda poslovanja**

 Višak prihoda poslovanja iznosi 153.422,18 kn. Manjak prihoda od nefinancijske imovine iznosi 33.743,67 kn.

**III. Bilješke uz P-VRIO**

**1. AOP 019 Promjene u obujmu nefinancijske imovine**

 U izvještajnom razdoblju Grad Rovinj je povodom Dječjeg tjedna donirao knjige za školsku knjižnicu u iznosu od 1750,00 kn.

**IV. Bilješke uz RAS-funkcijski**

**1. AOP 110 Obrazovanje**

Funkcijska klasifikacija sadrži rashode razvrstane prema njihovoj namjeni. Škola obavlja djelatnost osnovnog obrazovanja, a od ukupnih troškova zasebno su na AOP 134 iskazani troškovi prehrane učenika kao socijalna pomoć, AOP 105 iskazani su troškovi službe kulture.

**V. Bilješke uz OBVEZE**

**1. AOP 090 Stanje nedospjelih obveza na kraju izvještajnog razdoblja**

 Obveze za rashode poslovanja u iznosu 487.811,21 kune odnose se na:

 - 231 obveze za zaposlene u iznosu 385.873,48 kuna, odnosno plaće i materijalna prava zaposlenih za prosinac 2020. godine koja su isplaćena u siječnju 2021. godine

 - 232 obveze za materijalne rashode 45.299,96 kuna, s dospijećem do kraja siječnja 2021. godine

 - 234 obveze za financijske rashode u iznosu od 341,45 kuna za bankarske usluge

- 239 ostale tekuće obveze 56.296,32 kuna odnose se na sredstva bolovanja na teret HZZO koja se isplaćuju iz Državne riznice, a koja se zatvaraju po Obavijesti o knjiženju i obveze za predujmove, te međusobne obveze prema drugim proračunskim korisnicima.

 Ravnateljica:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Tiziana Zovich Stanić

KLASA: 400-05/21-01/1

URBROJ: 2171-01-18-01-21-1

Rovinj-Rovigno, 28. siječnja 2021.